மேலும்,“கீழ்வெண்மணி விவகாரத்தில் பெரியாரின் நிலைப்பாட்டை புரிந்துகொள்ள வேண்டுமானால் தொழிலாளர், விவசாயிகளின் பிரச்னையை பெரியார் எப்படிப் பார்த்தார் என்பதைப் புரிந்து கொள்ள வேண்டும். தஞ்சை மாவட்டத்தில் விவசாயிகள் மத்தியில் கம்யூனிஸ்ட் கட்சி செய்த வேலைகள் பெரியாருக்கு உடன்பாடில்லை. வன்முறைப் பாதைக்கு விவசாயத் தொழிலாளிகளைத் திருப்புவது அவர்களது எதிர்காலத்தை இருளாக்கி விடும் என்று பெரியார் நினைத்தார். சமூக, அரசியல் போராட்டங்களில் அமைதி வழியை எப்படி பின்பற்றினாரோ, அதே போலத்தான் விவசாயிகளின் பிரச்னையையும் அமைதி வழியில் தீர்க்க முடியும் என்று நம்பினார். இதைத் தெரிந்து கொள்ளாமல் கீழ்வெண்மணி விவகாரத்தை புரிந்துகொள்ள முடியாது’’ என்று எழுதிவிட்டு திராவிட விவசாயத் தொழிலாளர் கழகத்தைப் பற்றியும், அதன் நோக்கம், செயல்பாடுகள் பற்றியும் விளக்குகிறார்.